Diari Oficial de la Generalitat Valenciana


Sumari del DOGV 9367, del 22-06-2022 (2022/5538)

RESOLUCIÓ de 10 de juny de 2022, de la Direcció de l'Institut Superior d'Ensenyances Artístiques de la Comunitat Valenciana, de nomenament de directors i directores dels centres de l'ISEACV.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9367

Data del DOGV
:   22-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/5538


Data del document
:   10-06-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * funcionari

RESOLUCIÓ de 10 de juny de 2022, de la Direcció de l'Institut Superior d'Ensenyances Artístiques de la Comunitat Valenciana, de nomenament de directors i directores dels centres de l'ISEACV. [2022/5538]  
De conformitat amb el que disposen les bases novena i onzena de la Resolució de 14 de març de 2022, de la Direcció de l'Institut Superior d'Ensenyances Artístiques de la Comunitat Valenciana (DOGV 9306, 25 de març), per la qual es convoca concurs de mèrits per a la selecció i el nomenament de directors i directores dels centres de l'ISEACV.  
  
Atenent el que es determina en la Resolució de 2 de juny de 2022, de la Direcció de l'ISEACV, per la qual es fa pública la relació definitiva de candidatures seleccionades en el procés de concurs de mèrits per a la selecció i el nomenament de directors i directores dels centres de l'ISEACV, convocat per la Resolució de 14 de març de 2022, de la Direcció de l'Institut Superior d'Ensenyances Artístiques de la Comunitat Valenciana, una vegada rebudes les propostes de nomenament per part de la Junta de directors i directores de centre, integrada en aquest cas per tots aquells directors i directores que no hagen presentat sol·licitud de participació en aquesta convocatòria, així com les propostes de nomenament de les comissions de selecció de cada centre.  
  
En virtut de les competències que estableix l'article 50.3.j dels Estatuts de l'Institut Superior d'Ensenyances Artístiques de la Comunitat Valenciana, aprovats pel Decret 82/2009, de 12 de juny, del Consell, aquesta Direcció ha resolt:  
  
Primer  
Aprovar l'expedient de concurs de mèrits i nomenar les següents persones aspirants seleccionades, segons s'estableix en la base 9 de la citada convocatòria, una vegada comprovat que reuneix els requisits generals i específics de participació establits en la convocatòria.  
  
  
Codi Centre Direcció  
13090066 Escola d'Art i Superior de Ceràmica de Manises Colomer Ramos, Javier  
37875518 Conservatori Superior de Dansa d'Alacant Manzanaro García, Manuel  
74388212 Conservatori Superior de Dansa de València Salmerón Álvarez, Francisco José  
  
  
El nomenament i la presa de possessió es realitzaran amb efectes de l'1 de juliol de 2022. La duració del mandat és de quatre anys, no renovable consecutivament, de conformitat amb el que es preveu en l'article 136.2 de la Llei orgànica 2/2006, de 3 de maig, d'educació, modificada per la Llei orgànica 3/2020, de 29 de desembre, i en l'article 38 del Decret 82/2009, de 12 de juny.  
  
Segon  
Segons s'estableix en la base 11 de la citada convocatòria i donada l'absència de candidatures per a la direcció de l'Escola Superior de Ceràmica de l'Alcora, centre de l'ISEACV, es nomena amb caràcter extraordinari com a director d'aquest centre, amb efectes des de l'1 de juliol del 2022 fins al 30 de juny de 2023, a la següent persona:  
  
Codi Centre Direcció  
51018134 Escola Superior de Ceràmica de l'Alcora Lázaro Villalonga, Alberto  
  
  
Tercer  
La present resolució posa fi a la via administrativa, i contra aquesta podrà interposar-se recurs potestatiu de reposició davant de la Direcció de l'Institut Superior d'Ensenyances Artístiques de la Comunitat Valenciana, en el termini d'un mes, a comptar des de l'endemà a la seua publicació en el Diari Oficial de la Generalitat Valenciana, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions, o directament recurs contenciós administratiu davant del jutjat contenciós competent, en el termini de dos mesos a comptar des de l'endemà a la data de la seua publicació, conforme al que s'estableix en els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 10 de juny de 2022.- La directora de l'Institut Superiors d'Ensenyances Artístiques de la Comunitat Valenciana: Inmaculada Sánchez Velasco.